Lars Møllers udmelding om at han ikke vil være borgmester for enhver pris tyder på usikkerhed, siger valgforsker.

- Jeg synes, det vil være godt for Frederikshavn Kommune, hvis jeg fortsætter, men det skal der altså være flere end mig, der synes. Sådan lød det tirsdag sidst på eftermiddagen, der ikke vil være borgmester i fire år mere for enhver pris. Han vil have et bredt flertal bag sig. - Det tyder på, at han er usikker på sine muligheder, lyder det fra valgforsker Johannes Andersen, der hele aftenen sidder i TV2/Nords valgstudie. - Han står svagt. Frederikshavn er en god gammeldags socialdemokratisk kommune, så det bliver svært. Han fik en enestående mulighed, fordi SF støttede op om ham, men denne gang bliver det svært, lyder det fra Johannes Andersen, der spår netop SF en gedigen lussing, når stemmerne tælles op.